CELEX: 32022R0538
Language: lt
Date: 2022-04-04 00:00:00
Title: Komisijos įgyvendinimo reglamentas (ES) 2022/538 2022 m. balandžio 4 d. dėl leidimo naudoti natrio benzoatą kaip nujunkytų paršelių pašarų priedą atnaujinimo, naujo leidimo jį naudoti kitų kiaulinių nujunkytiems paršeliams, kuriuo panaikinamas Įgyvendinimo reglamentas (ES) Nr. 496/2011 (leidimo turėtoja – bendrovė „Taminco Finland Oy“) (Tekstas svarbus EEE)

2022 4 5   
               
               
                  LT
               
               
                  Europos Sąjungos oficialusis leidinys
               
               
                  L 106/9
               
            
         KOMISIJOS ĮGYVENDINIMO REGLAMENTAS (ES) 2022/538
         2022 m. balandžio 4 d.
         dėl leidimo naudoti natrio benzoatą kaip nujunkytų paršelių pašarų priedą atnaujinimo, naujo leidimo jį naudoti kitų kiaulinių nujunkytiems paršeliams, kuriuo panaikinamas Įgyvendinimo reglamentas (ES) Nr. 496/2011 (leidimo turėtoja – bendrovė „Taminco Finland Oy“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     Komisijos įgyvendinimo reglamentu (ES) Nr. 496/2011 (2) natrio benzoatą leista dešimt metų naudoti kaip nujunkytų paršelių pašarų priedą;
                  
               
                     (3)
                  
                  
                     pagal Reglamento (EB) Nr. 1831/2003 14 straipsnio 1 dalį kartu su to reglamento 7 straipsniu leidimo turėtoja pateikė prašymą atnaujinti leidimą naudoti natrio benzoatą nujunkytiems paršeliams, naudoti jį pagal naują paskirtį kitų kiaulinių paršeliams ir priskirti tą priedą prie priedų kategorijos „zootechniniai priedai“ ir funkcinės grupės „kiti zootechniniai priedai“. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį ir 14 straipsnio 2 dalį;
                  
               
                     (4)
                  
                  
                     Europos maisto saugos tarnyba (toliau – Tarnyba) 2021 m. rugsėjo 29 d. priimtoje nuomonėje (3) padarė išvadą, kad siūlomomis naudojimo sąlygomis natrio benzoatas neturi nepageidaujamo poveikio nujunkytų paršelių sveikatai, vartotojų saugai ar aplinkai. Šią išvadą galima taikyti ir kitiems augantiems kiauliniams. Tarnyba padarė išvadą, kad priedas turėtų būti laikomas odą jautrinančia medžiaga ir kad priedo miltelių pavidalo preparatas kelia pavojų įkvėpus. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Be to, Tarnyba, remdamasi pirmiau įvertintais veiksmingumo duomenimis, padarė išvadą, kad priedas gali būti veiksmingas nujunkytiems paršeliams. Išvados dėl veiksmingumo nujunkytiems paršeliams gali būti taikomos ir augantiems kitų kiaulinių rūšių gyvūnams atitinkamu fiziologinės brandos etapu. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     natrio benzoato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Todėl turėtų būti atnaujintas leidimas naudoti šį priedą nujunkytiems paršeliams ir turėtų būti leista jį naudoti kitų kiaulinių rūšių paršeliams atitinkamu fiziologinės brandos etapu, kaip nurodyta šio reglamento priede;
                  
               
                     (6)
                  
                  
                     dėl leidimo naudoti natrio benzoatą kaip pašarų priedą atnaujinimo pagal šio reglamento priede nustatytas sąlygas Įgyvendinimo reglamentas (ES) Nr. 496/2011 turėtų būti panaikintas;
                  
               
                     (7)
                  
                  
                     saugos sumetimais nebūtina neatidėliotinai taikyti aptariamo preparato leidimo sąlygų pakeitimų, todėl tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimo atnaujinimu susijusių reikalavimų;
                  
               
                     (8)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Priede nurodytą medžiagą, priklausančią priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą ir atnaujinti jos leidimą šio reglamento priede nustatytomis sąlygomis.
         
         
            2 straipsnis
            Įgyvendinimo reglamentas (ES) Nr. 496/2011 panaikinamas.
         
         
            3 straipsnis
            
               1.   1 straipsnyje nurodytą medžiagą ir premiksus, kurių sudėtyje jos yra, kurie buvo pagaminti ir paženklinti iki 2022 m. spalio 25 d. laikantis taisyklių, taikytų iki 2022 m. balandžio 25 d., galima toliau tiekti rinkai ir naudoti, kol pasibaigs turimos atsargos.
            
            
               2.   Pašarines žaliavas ir kombinuotuosius pašarus, kurių sudėtyje yra 1 dalyje nurodytos medžiagos, kurie buvo pagaminti ir paženklinti iki 2023 m. balandžio 25 d. laikantis taisyklių, taikytų iki 2022 m. balandžio 25 d., galima toliau tiekti rinkai ir naudoti, kol pasibaigs turimos atsargos.
            
         
         
            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 4 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  2011 m. gegužės 20 d. Komisijos įgyvendinimo reglamentas (ES) Nr. 496/2011 dėl leidimo naudoti natrio benzenkarboksilatą kaip nujunkytų paršelių pašarų priedą (OL L 134, 2011 5 21, p. 9).
         
            (3)  EFSA Journal 2021;19(11):6899.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        Veikliosios medžiagos kiekis mg kilograme visaverčio pašaro, kurio drėgnis yra 12 %
                     
                  
                        
                           Kategorija: zootechniniai priedai. Funkcinė grupė: kiti zootechniniai priedai (zootechninių rodiklių gerinimas)
                        
                     
                  
                        4d5
                     
                     
                        bendrovė „Taminco Finland Oy“
                     
                     
                        Natrio benzoatas
                     
                     
                        
                           Priedo sudėtis
                        
                        Granulių arba miltelių pavidalo preparatas, kuriame yra ne mažiau kaip 99 % natrio benzoato
                     
                     
                        Visų kiaulinių nujunkyti paršeliai
                     
                     
                        -
                     
                     
                         
                     
                     
                        4 000 
                     
                     
                        
                                    1.
                                 
                                 
                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    2.
                                 
                                 
                                    Priedas nenaudojamas su kitų šaltinių benzenkarboksirūgštimi arba benzoatais.
                                 
                              
                                    3.
                                 
                                 
                                    Mažiausia rekomenduojama dozė: 4 000  mg/kg visaverčio pašaro, kurio drėgnis 12 %.
                                 
                              
                                    4.
                                 
                                 
                                    Naudojimo instrukcijose turi būti nurodyta: „Pačiu pašarų papildu, kurio sudėtyje yra natrio benzoato, negali būti šeriami visų kiaulinių nujunkyti paršeliai. Pašarų papildas, kurio sudėtyje yra natrio benzoato, gerai sumaišomas su kitais paros raciono junginiais.“
                                 
                              
                                    5.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jeigu taikant šias procedūras ir priemones šios rizikos negalima išvengti arba sumažinti iki minimumo, priedas ir premiksai turi būti naudojami dėvint asmenines apsaugos priemones, įskaitant akių, odos ir kvėpavimo takų apsaugos priemones.
                                 
                              
                     
                        2032 m. balandžio 25 d.
                     
                  
                        
                           Veikliosios medžiagos apibūdinimas:
                        
                        Natrio benzoatas
                        Cheminė formulė C7H5O2 Na
                        CAS numeris: 532–32–1
                     
                  
                        
                           Analizės metodas
                            (1)
                        
                        Natrio benzoato (kaip bendro benzenkarboksirūgšties kiekio) nustatymas pašarų priede, premiksuose, kombinuotuosiuose pašaruose ir pašarinėse žaliavose:
                        
                                    —
                                 
                                 
                                    Efektyvioji skysčių chromatografija naudojant ultravioletinės spinduliuotės detektorių, HPLC-UV (EN 17298)
                                 
                              Suminio natrio kiekio nustatymas pašarų priede:
                        
                                    —
                                 
                                 
                                    atominės sugerties spektroskopija (AAS) (EN ISO 6869); arba
                                 
                              
                                    —
                                 
                                 
                                    induktyviai susietos plazmos atominė emisinė spektrometrija (ICP-AES) (EN 15510)
                                 
                              
                  
               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports